In nomine sanctæ  individuæ Trinitatis, Rodulfus ordinante divinâ pietate serenissimus Rex. Quicquid justè  legaliter secundùm priscum testamentum cognoscimus actum, nostra regia auctoritas satis confirmare  conroborare convalescit. Idcircò notum esse volumus omnibus nostris fidelibus præsentibus atque futuris, qualiter Hugo,  VVarnerius nepos illius ac fidelis noster, adierunt nos humiliter deprecantes,  hujusmodi precariam quam habebant de fratribus cœnobii Sancti Mauricii nostra auctoritas confirmaret. Quapropter volumus, atque firmiter per hanc nostram auctoritatem decernimus, ut dictus Hugo dictam villam, videlicèt Prihoiam, sub constituto censu quietè semper possideat:  dictus VVarnerius fidelis noster post illius discessum sub constituta precaria similiter habeat. Ut autem à nobis hoc factum firmiùs credatur,  ab omnibus futuris temporibus observetur, manu propriâ hanc auctoritatem firmavimus,  de anulo nostro consignare jussimus. Signum RODULFI Regis piissimi. Jeronimus Protocancellarius recognovit  subscripsit. Locus sigilli. Data XVIII. Kal. Maii, anno ab Incarnatione DNI NRI JESU XPI DCCCCX. regnante Domno nostro Rodulfo Rege, anno XXIIII. Actum Acauno monasterio in Dei nomine feliciter, amen.